**Акамтун** (ісп.: Ocomtún; з юкатэкскай  (англ.) (бел. мовы мая — «каменная калона») — археалагічны помнік, размешчаны на тэрыторыі экалагічнага запаведніка Баламку ў муніцыпалітэце Калакмуль, штат Кампечэ, Мексіка. Прадстаўляе сабой рэшткі горада, раскінутыя на тэрыторыі больш за 50 гектараў. Быў знойдзены ў чэрвені 2023 года групай археалагічных даследаванняў пад кіраўніцтвам Івана Шпрайца з дапамогай аэрафотаздымкі і лазернага сканавання.

Этымалогія
----------

Назва звязана са шматлікімі цыліндрычнымі каменнымі калонамі на тэрыторыі былога горада.

Гісторыя
--------

У класічны перыяд цывілізацыі мая (250—1000 гг.н. э.) Акамтун быў важным рэгіянальным цэнтрам рэгіёну Tierras Bajas Centrales. Тут выяўлены керамічныя рэшткі, датаваныя познім класічным перыядам (600—800 гг. н. э.). Прыкладна ў 800—1000 гадах горад перажыў дэмаграфічны крызіс.

У чэрвені 2023 года Акамтум выяўлены навукоўцамі. Знаходка стала вынікам першага палявога сезона праекта пад назвай «Пашырэнне археалагічнай панарамы Цэнтральнай нізіны мая», ухваленага Нацыянальным інстытутам антрапалогіі і гісторыі  (ісп.) (бел. які знаходзяцца ў падпарадкаванні Міністэрства культуры ўрада Мексікі. Кіраваў і каардынаваў мерапрыемствам археолаг Іван Шпрайц з Даследчага цэнтра славенскай акадэміі навук і мастацтва.

У склад групы ўваходзілі таксама спецыяліст па эпіграфіцы мая Актавіа Эспарса Ольгін, геадэзіст Алеш Марсеціч, настаўнік Атаста Флорэс Эсківель, археолагі Квінцін Эрнандэс Гомес і Вітан Вуяновіч, а таксама некалькі рабочых з бліжэйшых раёнаў і Нацыянальнага цэнтра паветрана-дэсантных даследаванняў. Рэшткі горада выяўлены пры даследаванні мясцовасці з дапамогай лазернага сканавання з паветра.

Апісанне
--------

Аб’ект размешчаны на высокім плато, акружаным шырокімі забалочанымі тэрыторыямі, асноўная плошча складае больш за 50 га. Тут размешчаны вялікія пабудовы з пірамідамі вышынёй больш за 15 метраў. Ёсць шматлікія круглыя каменныя калоны, якія меркавана былі часткай уваходаў у верхнія пакоі буйных будынкаў. Пабудовы акружаны рознымі групамі ўнутраных панадворкаў. Паміж двума асноўнымі будынкамі знаходзіцца комплекс, які складаецца з розных нізкіх і падоўжаных пабудоў, і пляцоўкі для гульні ў мяч.

Заўвагі
-------

1. 1 2  Encuentran en México una antigua ciudad maya hasta ahora desconocida **Medio**: RT «TV-Novosti» **Autor**: Redacción **Fecha**: 21 de junio de 2023
2. ↑  Descubren antigua ciudad maya en Campeche; la nombran Ocomtún, «columna de piedra» **Medio**: Boletín 384 de Coordinación Nacional de Difusión — Dirección de Comunicación — INAH del Gobierno de México **Autor**:Redacción **Fecha**: 20 de junio de 2023

Спасылкі
--------

* Descubren antigua ciudad maya en Campeche; la nombran Ocomtún, «columna de piedra»

| ⛭Гарады мая |
| --- |
| Беліз | Алтун-Ха ·  Караколь ·  Кахаль-Печ ·  Куэя ·  Ламанай ·  Лубаантун ·  Нім-Лі-Пуніт ·  Шунантуніч |  |
| Гватэмала | Агуатека ·  Балберта ·  Гумарках ·  Дос-Пілас ·  Ішымчэ ·  Ішкун ·  Яшха ·  Камінальхую ·  Канкуэн ·  Кірыгуа ·  Ла-Карона ·  Мачакіла ·  Мішка-В'еха ·  Наачтун ·  Накбэ ·  Наранха ·  П'едрас-Неграс ·  Сакулеу ·  Сан-Бартола ·  Сейбаль ·  Сіваль ·  Таясаль ·  Такалік-Абах ·  Тыкаль ·  Тапоштэ ·  Уашактун ·  Эль-Бауль ·  Эль-Мірадор ·  Эль-Перу |
| Гандурас | Капан ·  Эль-Пуэнтэ |
| Мексіка | Акамтун ·  Аканмуль ·  Акансех ·  Баламку ·  Бекан ·  Банампак ·  Ічпіч ·  Яшчылан ·  Кабах ·  Калакмуль ·  Каба ·  Камалькалька ·  Кахунліч ·  Лабна ·  Маяпан ·  Мані ·  Муіль ·  Накучыч ·  Ашкінтак ·  Паленке ·  Рыа-Бек ·  Саіль ·  Сакпетэн ·  Санта-Роса-Штампак ·  Танках ·  Таніна ·  Тулум ·  Ушмаль · Ушуль ·  Хайна ·  Цыбільчальтун ·  Чакмультун ·  Чактун ·  Чакчабен ·  Чыкана ·  Чынкультык ·  Чычэн-Іца ·  Чунчукміль ·  Шкіпчэ ·  Шпухіль ·  Эк-Балам ·  Эцна |
| Сальвадор | Сан-Андрэс ·  Тасумаль ·  Хоя-дэ-Серэн |
| Гл. таксама: **Дакалумбавы цывілізацыі** |